CD19

O CD19 (cluster de diferenciación 19) ou antíxeno de linfocito B CD19 é unha proteína de membrana que se encontra fundamentalmente na superficie dos linfocitos B, codificada polo xene CD19 humano, situado no cromosoma 16.

 Función 

Os linfocitos proliferan e diferéncianse en resposta a varias concentracións de diferentes antíxenos. A capacidade da célula B de responder de xeito específico e sensible aos diversos antíxenos conséguese co uso de receptores de antíxenos de baixa afinidade. O CD19 da superficie celular únese ao receptor de antíxenos dos linfocitos B (BCR) para diminuír o limiar para a estimulación dependente do receptor de antíxenos.

O CD19 exprésase nas células dendríticas foliculares e nas células B. De feito, está presente nas células B desde a formación das primeiras células de liñaxe B recoñecibles durante o desenvolvemento a linfoblastos B, pero pérdese durante a maduración a células plasmáticas. Actúa principalmente como un correceptor das células B en conxunción con CD21 e CD81. Tras a activación, a cola citoplásmica de CD19 é fosforilada, o que fai que se una a quinases da familia Src e se produza o recrutamento da PI-3 quinase.

Como ocorre nas células T, o receptor de antíxenos forma un complexo constituído por diversas moléculas superficiais, e nos linfocitos B fórmase tamén un complexo. Unha destas moléculas superficiais é a fosfoglicoproteína CD19, que é (case) específica das células B. Outras son CD21 e CD81. Estas moléculas asociadas a inmunoglobulinas de superficie (sIg) facilitan a transdución de sinais. Nas células B vivas, os anticorpos antiinmunoglobina que imitan a antíxenos exóxenos causan que CD19 se una ás sIg e se internalice con elas (se introduza dentro da célula). O proceso inverso non foi demostrado, o que suxire que a formación deste complexo receptor está inducido por antíxeno. Esta asociación molecular foi confirmada por estudos químicos.

 Interaccións 
CD19 interacciona con:
 CD81,
 CD82
 Receptor do complemento 2, e
 VAV2.

 En enfermidades 
As mutacións no CD19 están asociadas con síndromes de inmunodeficiencia severa caracterizados por unha produción diminuída de anticorpos.

Como o CD19 é un marcador característico das células B, a proteína utilizouse para diagnosticar cancros orixinados a partir deste tipo de células, especialmente os linfomas de células B.Scheuermann, R. H.; Racila, E. (1995). "CD19 Antigen in Leukemia and Lymphoma Diagnosis and Immunotherapy". Leukemia and Lymphoma 18 (5): 385–397. doi:10.3109/10428199509059636. PMID 8528044. Máis recentemente, os tratamentos que teñen como obxectivo o CD19 empezaron a fase de ensaios clínicos.A Phase I Study of CD19 Specific T Cells in CD19 Positive Malignancy A maioría das drogas experimentais actuais anti-CD19 en desenvolvemento funcionan aproveitamndo a presenza do CD19 nas células para dirixir o tratamento especificamente ás células B cancerosas. Porén, está agora descubríndose que esta proteína xoga un papel activo impulsando o crecemento deses cancros, e o que é máis intrigante, establecendo as concentracións de oncoproteínas MYC. Isto suxire que o CD19 e a cascada de sinalización que produce pode ser unha diana máis atractiva para os tratamentos terapéuticos do que se sospeitaba Chung, E. Y.; Psathas, J. N.; Yu, D.; Li, Y.; Weiss, M. J.; Thomas-Tikhonenko, A. (2012). "CD19 is a major B cell receptor–independent activator of MYC-driven B-lymphomagenesis". Journal of Clinical Investigation 122 (6): 2257–2266. doi:10.1172/JCI45851. PMC 3366393. PMID 22546857. //www.ncbi.nlm.nih.gov/pmc/articles/PMC3366393/.B-cell lymphoma discovery could lead to new treatments  - Cancer Research UK news article, April 2012

O CD19 foi tamén implicado en enfermidades autoinmunes e pode ser unha diana útil nos seus tratamentos.Fujimoto, M.; Sato, S. (2007). "B cell signaling and autoimmune diseases: CD19/CD22 loop as a B cell signaling device to regulate the balance of autoimmunity". Journal of Dermatological Science 46 (1): 1–9. doi:10.1016/j.jdermsci.2006.12.004. PMID 17223015.

 Notas 

 Véxase tamén 
 Bibliografía 

{{PBB_Further_reading 
| citations = 




















 Ligazóns externas 
 Mapa dos antíxenos CD de ratos 
 Mapa dos antíxenos CD humanos 
 Nova patente sobre anticorpos que se unen a CD19

Categoría:Antíxenos CD
Categoría:Inmunoloxía